joelniklaus/EU_Wikipedias huggingface dataset:
Telšu "Džiugas"

Telšu futbola klubs „Džiugas” () ir 1923. gadā dibināts Lietuvas futbola klubs no Telšiem, kas šobrīd spēlē Lietuvas futbola čempionāta A līgā.

Sezonas

Krāsas

Apģērbu izmaiņas 
 Mājas krāsas

 Izbraukuma krāsas

Sastāvs 
 Atjaunots .

 
|-----
! colspan="9" bgcolor="#B0D3FB" align="left" |
|----- bgcolor="#DFEDFD" 

|-----
! colspan="9" bgcolor="#B0D3FB" align="left" |
|----- bgcolor="#DFEDFD" 

 
 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Latvieši 
  Aivars Emsis (2021, 2022)

Atsauces

Ārējās saites 
  
 Kluba Facebook lapa 
 FC Džiugas: alyga.lt
 FC Džiugas: Soccerway
 FC Džiugas: Sofascore
 Globalsportsarchive

Džiugas
Adidas Telstar 18

Adidas Telstar 18 ir 2018. gada FIFA Pasaules kausa oficiālā futbolbumba. Futbolbumba nosaukta par godu 1970. gadu bumbai Adidas Telstar nošķelta ikosaedra formā, kas bija pirmā melnbalti plankumotā futbolbumba, lai labāk  būtu redzama tā laika melnbaltajos televizoros.

Futbolbumbu izstrādājusi kompānija Adidas, tāpat kā visas citas FIFA un UEFA čempionātu bumbas. Bumbu ražo Adidas partneruzņēmums Forward Sports Pakistānā.

Bumba sastāv no sešām vienādām sarežģītas formas detaļām, kas savienotas, termiski salīmējot; ģeometriski tā uzskatāma par izkropļotu kubu. Bumbas kamera izgatavota no dabiskā kaučuka, bet odere no poliuretāna un poliestera. Uz "kuba" 12 šķautnēm uzzīmēts pikseļains raksts pelēkos toņos.

Vienā no bumbas detaļām iebūvēta Near field communication mikroshēma, kas gan nav paredzēta elektroniskajām vārtu guvumu uzskaites sistēmām, bet tikai reklāmas nolūkiem. Nolasot mikroshēmu ar viedtālruni, var uzzināt papildu informāciju par bumbu.

Pirmo reizi Adidas Telstar 18 bumbu skatītājiem prezentēja argentīniešu futbolists Lionels Mesi 2017. gada 9. novembrī Maskavā. Pēc tam bumbu 2017. gadā izmantoja pasaules klubu čempionātā Apvienotajos Arābu Emirātos.

Bumbas turnīra variants tiek pārdots par 150 eiro (replikas un suvenīrbumbas ir lētākas).

Atsauces 

2018. gada FIFA Pasaules kauss
Fieri

Fieri () ir pilsēta Albānijā.  pilsētā dzīvoja 85 845 iedzīvotāji. Atrodas 16 km no Adrijas jūras un 100 km no Tirānas.

Ārējās saites 

 Mājaslapa 
Nepabeigti raksti par Albāniju
Albānijas pilsētas
Ante Rebičs

Ante Rebičs (; dzimis ) ir Horvātijas futbolists, pussargs, Horvātijas futbola izlases dalībnieks. Kopš 2020. gada spēlē Itālijas Serie A kluba AC Milan sastāvā.

Sasniegumi 
Eintracht Frankfurt

 DFB Pokal: 2017–18

Ārējās saites 

1993. gadā dzimušie
Splitas-Dalmācijas župānijā dzimušie
Horvātijas futbolisti
Horvātijas izlases futbolisti
2014. gada FIFA Pasaules kausa spēlētāji
2018. gada FIFA Pasaules kausa spēlētāji
ACF Fiorentina spēlētāji
RB Leipzig spēlētāji
Hellas Verona F.C. spēlētāji
Frankfurtes "Eintracht" spēlētāji
AC Milan spēlētāji
2020. gada Eiropas čempionāta futbolā spēlētāji
Huans Fernando Kintero

Huans Fernando Kintero (; dzimis ) ir Kolumbijas futbolists, pussargs, Kolumbijas futbola izlases dalībnieks. Kopš 2021. gada spēlē Ķīnas kluba Shenzhen sastāvā.

Sasniegumi 
Porto

 Supertaça Cândido de Oliveira: 2013

River Plate

 Supercopa Argentina: 2017
 Copa Libertadores: 2018

Ārējās saites 

1993. gadā dzimušie
Kolumbijas futbolisti
Kolumbijas izlases futbolisti
2014. gada FIFA Pasaules kausa spēlētāji
2018. gada FIFA Pasaules kausa spēlētāji
FC Porto spēlētāji
Stade Rennais F.C. spēlētāji
Lote un Mēness akmens noslēpums

"Lote un Mēness akmens noslēpums" () ir 2011. gadā izdota Latvijas un Igaunijas kopražota pilnmetrāžas animācijas filma. Filmas režisori ir Heiki Ernits un Janno Põldma. 
"Lote un Mēness akmens noslēpums" ir otrā animācijas filma par suņu meiteni Loti un viņas draugu piedzīvojumiem, sekojot 2006. gadā izdotajai filmai "Lote no Izgudrotāju ciema".

Skatīt arī 
 Lote no Izgudrotāju ciema

Atsauces

Ārējās saites 

2011. gada Latvijas filmas
Igaunijas animācijas filmas
Meža prospekts (Jūrmala)

Meža prospekts ir iela Jūrmalā, kas savieno Dzintaru, Bulduru un Lielupes apkaimes. Meža prospekts sākas krustojumā ar Turaidas ielu un beidzas krustojumā ar Jūrnieku ielu. Kopējais ielas garums ir 5800 metri, tā ir klāta ar asfalta segumu. Posmā no Turaidas ielas līdz Dzintaru ceļa pārvadam Meža prospektā satiksmes kustība norit četrās joslās; gar ceļa pārvadu satiksme norit vienā joslā, bet pēc tam līdz pat prospekta beigām satiksme norit divās joslās. Ielā ir savrupmāju apbūve. Meža prospekts iet gar Dzintaru mežaparku.

Ielu savienojumi 
Meža prospekts ir savienots ar šādām ielām:
 Turaidas iela (T veida krustojums)
 Carnikavas iela (T veida krustojums)
Skujienes iela
Ropažu iela (T veida krustojums)
 Dikļu iela (T veida krustojums)
 Madonas iela (T veida krustojums)
 Mālpils iela (T veida krustojums)
 Piestātnes iela 
Kalsnavas iela (T veida krustojums)
 Indras iela (T veida krustojums)
 Aglonas iela (T veida krustojums)
 Krāslavas iela (T veida krustojums)
 Ludzas iela (T veida krustojums)
 Ilūkstes iela (T veida krustojums)
 Balvu iela (T veida krustojums)
 Dagdas iela (T veida krustojums)
 Krišjāņa Barona iela (T veida krustojums)
 1. līnija
 2. līnija
 3. līnija
 4. līnija
 5. līnija (T veida krustojums)
 6. līnija
 7. līnija (T veida krustojums)
 Vienības prospekts
 8. līnija (T veida krustojums)
 9. līnija (T veida krustojums)
 11. līnija (T veida krustojums)
 12. līnija (T veida krustojums)
 13. līnija (T veida krustojums)
 14. līnija (T veida krustojums)
 15. līnija (T veida krustojums)
 Paula Stradiņa iela
 Mežotnes iela (T veida krustojums)
 Oskara Kalpaka prospekts
 Burtnieku iela (T veida krustojums)
Vaidelotes iela (T veida krustojums)
 Krīvu iela (T veida krustojums)
 22. līnija (T veida krustojums)
 23. līnija (T veida krustojums)
 28. līnija (T veida krustojums)
 30. līnija (T veida krustojums)
 Jūrnieku iela (T veida krustojums)

Iestādes 
Meža prospektā 36 atrodas Bulduru pasta nodaļa. Tāpat uz Meža prospekta atrodas viesnīcas, pārtikas veikals un ēdināšanas iestādes.

Sabiedriskais transports  
Pa Meža prospektu kursē 1. mikroautobusu maršruts, 7. mikroautobusu maršruts un 4. autobusu maršruts.

Skatīt arī 
 Dzintari
 Bulduri
 Lielupe

Ielas Jūrmalā
Jūrmalas ielas bez kartes
Anita Sproģe

Anita Sproģe ir latviešu aktrise, aktiermeistarības pasniedzēja Latvijas Kultūras akadēmijā un režisore.

1997. gadā absolvējusi Latvijas Kultūras akadēmijas teātra mākslas programmu. 2007. gadā pabeigusi teātra mākslas maģistrantūru.

2007. gadā sākusi pasniegt aktiermeistarības kursu Latvijas Kultūras akadēmijas studentiem, kuriem aktiermeistarība nav starp pamatizvēles kursiem, kā arī filmu mākslu studentiem. Tāpat pasniedz grima mākslas un aktiermeistarības kursus Rīgas Horeogrāfijas skolā.

Ir tēlojusi lomas vairāku režisoru izrādēs. Tāpat režisējusi izrādes Valmieras teātrī, Dailes teātrī, Liepājas teātrī un Latvijas Nacionālajā teātrī.

Atsauces 

Latviešu režisori
M'Baje Niangs

Mbajī Niangs (; dzimis ) ir Senegālas futbolists, uzbrucējs, Senegālas futbola izlases dalībnieks. Kopš 2021. gada spēlē Saūda Arābijas kluba Al Ahli Saudi sastāvā.

Sasniegumi 
Milan

 Supercoppa Italiana: 2016

Rennes

 Coupe de France: 2018–19

Ārējās saites 

1994. gadā dzimušie
Senegālas futbolisti
Senegālas izlases futbolisti
2018. gada FIFA Pasaules kausa spēlētāji
SM Caen spēlētāji
Genoa C.F.C. spēlētāji
Watford F.C. spēlētāji
Montpellier HSC spēlētāji
Stade Rennais F.C. spēlētāji
AC Milan spēlētāji
Torino F.C. spēlētāji
Guberņas sekretārs

Guberņas sekretārs () bija Krievijas impērijas XII kategorijas civildienesta pakāpe no 1722. līdz 1917. gadam, kas atbilda poručika, vēlāk podporučika (pēc 1884. gada) pakāpei armijā.

Šīs civildienesta pakāpes ierēdņi sākotnēji ieņēma provinces ierēdņu amatus.

Atsauces 
 

Krievijas vēsture
Provinciālsekretārs

Provinciālsekretārs () bija Krievijas impērijas XIII kategorijas civildienesta pakāpe no 1708. līdz 1775. gadam, kas atbilda podporučika pakāpei armijā.

Šīs civildienesta pakāpes ierēdņi sākotnēji ieņēma provinces ierēdņu amatus.

Atsauces 
 

Krievijas vēsture
Kolēģijas reģistrators

Kolēģijas reģistrators () bija Krievijas impērijas XIV kategorijas civildienesta pakāpe no 1720. līdz 1917. gadam, kas atbilda praporščika pakāpei armijā.

Šīs civildienesta pakāpes ierēdņi sākotnēji ieņēma provinces ierēdņu amatus.

Atsauces 
 

Krievijas vēsture
Babītes draudzes novads

Babītes draudzes novads () bija viens no trim Rīgas landfogtejas draudzes novadiem. 1660. gadā Babītes draudzes novadu sadalīja Salas un Piņķu draudzes novados.
Tagad tā teritorijā atrodas Babītes novads, kā arī Mārupes novada un Rīgas pilsētas Pārdaugavas daļa.

Vēsture 
13. gadsimtā šeit senā Zemgales ceļa malā atradās viens no Sēlijas un Zemgales bīskapijas pārvaldes centriem - Babates Svētās Marijas pils (1219-1228). Netālu no Babītes pilskalna atrodas Baznīckalns.
Daugavgrīvas cisterciešu klostera mūki pie senā Lielupes kara ceļa uz Zemgali uzcēla Sv. Nikolaja (jūrasbraucēju patrona) kapelu, tāpat kā tālāk esošās Sv. Annas un Sv. Jāņa kapelas.

Kad Pirmajā Livonijas koncilā Modenas Vilhelms nosprauda Rīgas apgabala robežas, ar 1226. gada 16. marta līgumu Lielupes lejteces labā krasta teritoriju ieguva Rīgas pilsēta. Par Zemgales bīskapam atņemto un Rīgai piespriesto Babates pili Rīgas pilsēta samaksāja 37 sudraba markas un palīdzēja pie jaunas pils būves otrpus Lielupei.
1228. gadā zemgaļi un kurši rīkoja karagājienu uz Daugavgrīvu, kura laikā, iespējams, tika nopostīts arī Babītes cietoksnis.

Poļu-zviedru kara laikā 1604. gadā Rīgas landfogteju sadalīja trīs daļās (Babītes, Biķera un Katlakalna draudzes novados), katrā pa četriem pagastiem. Zviedru Vidzemes laikā 1660. gadā Babītes draudzes novadu sadalīja Salas un Piņķu draudzes novados.
 
Pēc Otrā Ziemeļu kara 1662. gadā Piņķos uzcēla jaunu Sv. Nikolaja baznīcu. 12 verstis no Rīgas uzkalnā pie Piņķu muižas "no kokiem, ko atveda no Kurzemes lielkunga mežiem".

Ārējas saites

Atsauces 

Rīgas patrimoniālais apgabals
Daumants Kalniņš (dziedātājs)

Daumants Kalniņš (dzimis ) ir latviešu dziedātājs.

Dzīvesgājums 
Dzimis 1990. gadā Rīgā mūzikas skolotāja un sabiedriskā darbinieka Imanta Kalniņa un viņa sievas Guntas ģimenē.
Mācījās Rīgas Doma kora skolā, jau 9 gadu vecumā piedalījās Latvijas Nacionālās operas operā "Burvju flauta”. 
Latvijas Mūzikas akadēmijā apguva džeza dziedāšanu un obojas spēli.

Kā solists piedalījās uzvedumos "Vestsaidas stāsts", "Nožēlojamie" un "Futbols uz podestiem". Ir uzstājies ar orķestri "Rīga", Jelgavas bigbendu, Kasparu Zemīti, kā arī sadarbojies ar Latvijas Radio kori, Raimondu Paulu un Latvijas Nacionālo simfonisko orķestri.

Apbalvojumi 
Par Kvazimodo lomu Zigmara Liepiņa operas “Parīzes Dievmātes katedrāle” iestudējumā Nacionālajā teātrī 2012. gadā ieguva Spēlmaņu nakts balvu nominācijā "Gada debija skatuves mākslā", tika nominēts Lielajai Mūzikas balvai nominācijā "Gada debija". 

2015. gadā ieguva Grand Prix konkursā Riga Jazz Stage.

Atsauces 

1990. gadā dzimušie
Latviešu dziedātāji
Latviešu mūziķi
Kuģa sekretārs

Kuģa sekretārs () bija Krievijas impērijas XI kategorijas kara flotes dienesta pakāpe no 1722. līdz 1764. gadam, kas pēc 1790. gada lietota kā civildienesta pakāpe. Likvidēta 1834. gadā.

Atsauces 
 

Krievijas vēsture
Voronova (ciems)

Voronova ir ciems Rēzeknes novada Ozolmuižas pagastā. Atrodas pagasta ziemeļu daļā 4 km no pagasta centra Ozolmuižas, 7 km no novada centra Rēzeknes un 196 km no Rīgas.

Apdzīvotā vieta atrodas pie autoceļa A12.

Atsauces
Reinis Dzudzilo

Reinis Dzudzilo ir latviešu scenogrāfs.

Mācījies Cēsu Mākslas skolā un Jaņa Rozentāla Rīgas Mākslas vidusskolā. Absolvējis Latvijas Mākslas akadēmiju, kur studējis audiovizuālo mākslu un scenogrāfiju.

Veidojis scenogrāfijas vairākos teātros, tai skaitā "Dirty Deal Teatro", Jaunajā Rīgas teātrī un Valmieras teātrī, kā arī Andrejostā un E. Smiļģa teātra muzejā.

2013. un 2015. gadā ieguvis Spēlmaņu nakts balvu nominācijā "Labākais scenogrāfs".

Atsauces 

Latviešu scenogrāfi
Rihards Zaļupe

Rihards Zaļupe (dzimis  Talsos) ir latviešu mūziķis un komponists.

2002. gadā beidzis Jāzepa Mediņa Rīgas mūzikas vidusskolu un iestājies Jāzepa Vītola Latvijas Mūzikas akadēmijas sitaminstrumentu klasē.

2006. gadā kļuvis par Latvijas Nacionālā simfoniskā orķestra mūziķi un docētāju Mūzikas akadēmijā. Tāpat strādā kā komponists un aranžētājs. Pirmo skaņdarbu sarakstījis 2002. gadā. 2008. gadā izdeva albumu „Marimba Dance”, kas kategorijā „Gada debija” ieguva Latvijas Mūzikas ierakstu gada balvu. Sacerējis 2018. gada Aigara Graubes filmas „Nameja gredzens” skaņas celiņu, kas ar nosaukumu The Pagan King izdots atsevišķā albumā.

Diskogrāfija 
Marimba Dance (2008)
Z Atmosfēras (2016)

Atsauces 

1983. gadā dzimušie
Latviešu mūziķi
Latviešu komponisti
Edgars Mākens

Edgars Mākens (dzimis  Rīgā) ir latviešu mūziķis un komponists. Pazīstams kā grupas Gaujarts līderis, spēlē arī Ansamblī Manta.

1994. gadā beidzis Emīla Dārziņa mūzikas vidusskolas Kordiriģēšanas nodaļu. Rīgas Doma kora skolā apguvis bērnu kora kormeistara profesiju. 2009. gadā absolvējis Biznesa augstskolu "Turība" un ieguvis bakalaura grādu sabiedriskajās attiecībās. 2016. gadā sācis studēt Latvijas Mūzikas akadēmijas Kompozīcijas nodaļā.

Ir rakstījis mūziku Latvijas Nacionālajam teātrim, Latvijas Lelļu teātrim, Valmieras teātrim, "Dirty Deal Teatro" un Liepājas teātrim. Bijis viens no "umka.lv" vadītājiem.

2011. un 2014. gadā saņēmis Mūzikas ierakstu gada balvu. 2014. gadā saņēmis Spēlmaņu nakts balvu nominācijā "Gada mūzikas autors".

Atsauces 

Latviešu komponisti
Latviešu mūziķi
Gunārs Zemgals

Gunārs Zemgals (dzimis , miris ) bija latviešu scenogrāfs un mākslinieks.

Bijis latviešu gleznotāja Arvīda Spertāla audzēknis. 1956. gadā sācis strādāt Latvijas Nacionālajā teātrī, kur nostrādājis līdz par sava radošā mūža beigām. Nacionālajā teātrī bijis atbildīgs par māksliniecisko noformējumu pilsētas vai valsts pasākumiem, kuri notikuši teātrī. Tāpat Latvijas Mākslas akadēmijā vadījis scenogrāfijas meistardarbnīcu.

Ieguvis Spēlmaņu nakts balvu nominācijā "Labākais mākslinieks", kā arī balvu par mūža ieguldījumu. Uzņemts Latvijas Teātra Zelta fondā.

Atsauces 

1934. gadā dzimušie
2018. gadā mirušie
Latviešu mākslinieki
Latviešu scenogrāfi
Dilans Brons

Dilans Daniels Mahmuds Brons (, ; dzimis ) ir Tunisijas futbolists, aizsargs, Tunisijas futbola izlases dalībnieks. Kopš 2020. gada spēlē Francijas kluba FC Metz sastāvā.

Ārējās saites 

1995. gadā dzimušie
Tunisijas futbolisti
Tunisijas izlases futbolisti
2018. gada FIFA Pasaules kausa spēlētāji
KAA Gent spēlētāji
FC Metz spēlētāji
2022. gada FIFA Pasaules kausa spēlētāji
Ahmeds Musa

Ahmeds Musa (; dzimis ) ir Nigērijas futbolists, uzbrucējs, Nigērijas futbola izlases dalībnieks.

Sasniegumi 
CSKA Moscow

 Krievijas Premjerlīga: 2012–13, 2013–14, 2015–16
 Krievijas kauss: 2012–13
 Krievijas Superkauss: 2013, 2014

Al-Nassar

 Saūda Arābijas Profesionālā līga: 2018–19
 Saūda Arābijas Superkauss: 2019

Nigērija

 Āfrikas Nāciju kauss: 2013

Ārējās saites 

1992. gadā dzimušie
Nigērijas futbolisti
Nigērijas izlases futbolisti
2014. gada FIFA Pasaules kausa spēlētāji
2018. gada FIFA Pasaules kausa spēlētāji
Leicester City F.C. spēlētāji
PFC CSKA Moscow spēlētāji
Rasa Bugavičute-Pēce

Rasa Bugavičute-Pēce (dzimusi ) ir latviešu dramaturģe un rakstniece.

2011. gadā absolvējusi Latvijas Kultūras akadēmiju, iegūstot bakalaura grādu Teātra, kino un TV dramaturģijā. 2013. gadā ieguvusi maģistra grādu Kultūras menedžmentā, kā arī maģistra grādu Liepājas universitātes programmā "Rakstniecības studijas".

Pašlaik strādā Liepājas teātrī par dramaturģi. Darbi tikuši iestudēti arī citos teātros, tai skaitā "Goda teātrī", Latvijas Nacionālajā teātrī, Dailes teātrī un "Dirty Deal Teatro". No 2011. līdz 2015. gadam bijusi Latvijas Dramaturgu ģildes vadītāja.

Viņa ir autore divām grāmatām: "Mans vārds ir Klimpa, un man patīk viss" no 2016. gada un "Puika, kurš redzēja tumsā" no 2019. gada. Par garstāstu "Puika, kurš redzēja tumsā" 2020. gadā saņēmusi Jāņa Baltvilka balvu.

Atsauces

Ārējās saites 
 Rasas Bugavičutes-Pēces mājaslapa

1988. gadā dzimušie
Latviešu dramaturgi
Latvijas Kultūras akadēmijas absolventi
Liepājas Universitātes absolventi
Lauris Gundars

Lauris Gundars  ir latviešu režisors un dramaturgs. 

1988. gadā absolvējis Ļeņingradas Valsts teātra, mūzikas un kinematogrāfijas institūtu TV programmu un filmu režisora specialitātē. No 1987. līdz 1989. gadam apmeklējis Vissavienības Valsts kinematogrāfijas komitejas kursus un ieguvis aktieru kino scenārista izglītību.

No 1995. līdz 1998. gadam vadījis Kino teorijas, vēstures un producēšanas kursu Latvijas Kultūras akadēmijā. 1997. gadā akadēmijā sācis vadīt Teātra, kino un TV dramaturģijas kursu. 2007. gadā sācis pasniegt dramaturģiju. Tāpat sarakstījis vairākas lugas, romānu "Pēdas stikla kalnā", kā arī vairākus scenārijus gan filmām, gan seriāliem "Cukura nams" un "Liepājas blūzs".

Dzīvesbiedre aktrise Anna Putniņa.

Atsauces

Ārējās saites 
 Laura Gundara mājaslapa

1958. gadā dzimušie
Latviešu režisori
Lukass Torreira

Lukass Torreira (; dzimis ) ir Urugvajas futbolists, pussargs, Urugvajas futbola izlases dalībnieks. Kopš 2022. gada Torreira pārstāv Turcijas Superlīgas komandu Stambulas "Galatasaray".

Pārstāvējis Itālijas klubus Pescara un Sampdoria. 2018. gada jūlijā pārgāja uz Anglijas Premjerlīgas klubu Arsenal par transfēra maksu 30 miljonu eiro apmērā.

Urugvajas izlasē debitēja 2018. gada martā spēlē pret Čehiju. Piedalījās 2018. gada FIFA Pasaules kausa finālturnīrā, kur devās laukumā visās piecās spēlēs.

Sasniegumi 
Arsenal

 FA kauss: 2019–20
Atletico Madrid

 Spānijas La Liga: 2020–21

Atsauces

Ārējās saites 

1996. gadā dzimušie
Urugvajas futbolisti
Urugvajas izlases futbolisti
2018. gada FIFA Pasaules kausa spēlētāji
Arsenal FC spēlētāji
Dženovas "Sampdoria" spēlētāji
Madrides "Atletico" spēlētāji
ACF Fiorentina spēlētāji
Stambulas "Galatasaray" spēlētāji
2022. gada FIFA Pasaules kausa spēlētāji
Liene Grava

Liene Grava (dzimusi ) ir latviešu horeogrāfe.

2011. gadā absolvējusi Latvijas Kultūras akadēmiju un ieguvusi profesionālā bakalaura grādu mūsdienu dejas horeogrāfijā.

Kopš 2013. gada ir veidojusi horeogrāfiju vairākās Liepājas teātra izrādēs. Tāpat atveidojusi divas lomas teātrī iestudētajās izrādēs Eņģeļa lomu izrādē "Paradīze" un Ārijas lomu izrādē "Indulis un Ārija".

2014. gadā ieguvusi Spēlmaņu nakts balvu nominācijā "Gada kustību māksliniece".

Atsauces 

1987. gadā dzimušie
Latvijas horeogrāfi
Latvijas Kultūras akadēmijas absolventi
Krista Dzudzilo

Krista Dzudzilo (dzimusi 1989. gadā) ir latviešu vizuālā māksliniece.

Beigusi Jaņa Rozentāla Rīgas Mākslas vidusskolu. Ieguvusi bakalaura grādu Latvijas Mākslas akadēmijas glezniecības nodaļā un maģistra grādu vizuālās komunikācijas nodaļā. Lielākoties strādā kopā ar dzīvesbiedru, mākslinieku Reini Dzudzilo. Abi Dzudzilo aktīvi darbojas vizuālajā mākslā, teātrī un operā. Vizuālās mākslas projektos mākslinieki lieto scenogrāfijai tuvus izteiksmes līdzekļus, intensīvu telpas dramaturģiju un aktīvu sadarbību ar skatītāju, bet teātrī viņu radītā telpa un kostīmi nes dziļi simbolisku jēgu, nereti kļūstot par autonomiem mākslas darbiem.

2019. gadā Dzudzilo ar instalāciju ZRwhdZ pārstāvēja Latviju Prāgas Scenogrāfijas Kvadriennālē un ieguva apbalvojumu par Labāko kuratoriālo koncepciju. Šis darbs tika izstādīts arī Latvijā Laikmetīgajā mākslas centrā Kim? un tika nominēts Purvīša balvai 2021.

2020. gada jūlijā radīja koncertu-performanci "Viens" Koncertzālē Latvija ar Dariusa Mijo sešām Mazājām simfonijām. 

2020. gadā saņēma VKKF "Jaunrades stipendiju".

2019. gadā ieguva Latvijas Dizaina gada balvu par patstāvīgo vēstures ekspozīcijai Sirdsapziņas Ugunskurs. 

2017. gadā Starptautiskajā Jaunā teātra festivālā "Homo Novus” Dzudzilo radīja vizuālā teātra izrādi "Patētiskā. Par redzamo valodu", interpretējot Čaikovska sesto simfoniju.

Dzudzilo kopā ir radījuši scenogrāfiju, kostīmus un video vairākos teātros, tai skaitā Nacionālajā teātrī, Latvijas Nacionālajā operā, Dailes teātrī, Liepājas teātrī, Rīgas Krievu teātrī, Valmieras teātrī, Dirty Deal Teatro.

2014., 2015., 2016., 2017., 2018., un 2019. gadā tika nominēta Gada balvai teātrī nominācijā "Gada kostīmu māksliniece", un 2016. gadā balvu saņēma par darbu izrādēs "Uguns un Nakts" Nacionālajā teātrī un "Portreti. Vilki un avis." Liepājas teātrī .

2016. gadā Teterevu fonda TÊTE-À-TÊTE laikmetīgās mākslas projektu pilsētvidei konkursā Piezīmes par pašsaprotamām lietām kļuva par laureātiem ar darbu MMXVIII.

2012. gadā ieguva balvu par izcilu vizuālo tēlu Tartu Drāmas festivālā.

Gleznu diptihs "1987" ir iekļauts Latvijas Laikmetīgā mākslas muzeja kolekcijā. Video darbs "Skaidrība", kurš tika nominēts Purvīša balvai 2016, ir iekļauts Latvijas Nacionālajā mākslas muzeja krājumā. Instalācija "Mīlestība ir akla II", kura tapusi kopā ar Reini Dzudzilo, ir iekļauta Latvijas Nacionālā mākslas muzeja krājumā.

Atsauces 

Latvijas Mākslas akadēmijas absolventi
Latviešu kostīmu mākslinieki
Jana Sekste

Jana Sekste (dzimusi ) ir latviešu aktrise.

2002. gadā beigusi Maskavas Dailes teātra skolu-studiju.

No 2002. līdz 2002. gadam bijusi Rīgas Krievu teātra aktrise. 2005. gadā kļuvusi par Maskavas Dailes teātra-studijas aktrisi.

Filmējusies vairākās, lielākoties Krievijas, filmās. Filmējusies arī Latvijas filmā "Medības".

Atsauces 

1980. gadā dzimušie
Latvijas aktieri
Rīgā dzimušie
Ņina Ņeznamova

Ņina Ņeznamova (dzimusi  Volgogradas apgabalā) ir krievu izcelsmes Latvijas aktrise.

1962. gadā absolvējusi Volgogradas Drāmas teātra studiju. Tajā pašā gadā kļuvusi par Volgogradas Drāmas teātra aktrisi. Strādājusi arī Kaļiņingradas apgabala Drāmas teātrī. 1962. gadā saņēmusi uzaicinājumu kļūt par Rīgas Krievu teātra aktrisi. Uzaicinājumu pieņēmusi un teātrī strādā vēl šodien.

Bijusi vairāku Rīgas festivālu žūrijā. 17 gadus bijusi deputāte Rīgas pilsētas padomē.

1973. gadā piešķirts Latvijas PSR Nopelniem bagātās mākslinieces nosaukums. 1982. gadā piešķirts Latvijas PSR Tautas mākslinieces nosaukums. Tajā pašā gadā ieguvusi Latvijas PSR Ļeņina Komjaunatnes prēmiju. 2003. gadā saņēmusi Triju Zvaigžņu ordeni.

Atsauces 

1943. gadā dzimušie
Latvijas aktieri
Triju Zvaigžņu ordeņa virsnieki
Tors: Ragnarjoks

"Tors: Ragnarjoks" () ir 2017. gada amerikāņu supervaroņu filma, kuras režisors ir Taika Vaititi. Filma ir balstīta uz Marvel Comics tāda paša nosaukuma tēlu. Filma ir turpinājums 2011. gada filmai "Tors" un 2013. gada filmai "Tors: Tumsas karaļvalsts". Šī ir Marvel Cinematic Universe septiņpadsmitā daļa.

Galvenās lomas filmā atveido Kriss Hemsvorts, Tesa Tompsone, Toms Hidlstons, Entonijs Hopkinss, Idriss Elba, Keita Blanšeta, Marks Rafalo un Džefs Goldblūms. Filmas pirmizrāde notika  Holivudā.

Filmā Tors cenšas izkļūt no svešas planētas Sakāras un apturēt savu māsu Helu, pirms viņa iznīcina Asgardu.

Atsauces

Ārējās saites 
 

2017. gada filmas
ASV zinātniskās fantastikas filmas
Marvel Cinematic Universe
Zirnekļcilvēks: Atgriešanās mājās

"Zirnekļcilvēks: Atgriešanās mājās" () ir 2017. gada ASV supervaroņu filma, kuras režisors ir Džons Votss. Marvel Cinematic Universe 16. filma.

Filma ir par Pīteru Pārkeru, kas pēc filmas "Kapteinis Amerika: Pilsoņu karš" notikumiem cenšas līdzsvarot savu jauniešu dzīvi ar būšanu par Zirnekļcilvēku. Galvenās lomas tajā attēlo Toms Holands, Maikls Kītons, Džons Favro, Zendaja, Donalds Glovers, Teina Deilija, Marisa Tomeja un Roberts Daunijs jaunākais.

Filmas pirmizrāde notika 2017. gada jūnijā Holivudā. "Zirnekļcilvēks: Atgriešanās mājās" guva kritiķu atzinību un komerciālus panākumus (otra ienesīgākā filma par Zirnekļcilvēku). 2019. gada 2. jūlijā tika izdots filmas turpinājums, bet 2021. gada 15. decembrī — vēl viens turpinājums.

Atsauces

Ārējās saites 

2017. gada filmas
ASV filmas
Marvel Cinematic Universe
Zirnekļcilvēka filmu sērija
Galaktikas sargi: 2. daļa

"Galaktikas sargi: 2. daļa" () ir 2017. gada amerikāņu supervaroņu filma, kuras režisors un scenārija autors ir Džeimss Ganns. Tajā galvenās lomas attēlo Kriss Prats, Zoja Saldana, Deivs Batista, Vins Dīzels, Bredlijs Kūpers, Elizabete Debicki, Kurts Rasels, Karīna Džilana.

Šī ir Marvel Cinematic Universe piecpadsmitā daļa. Filmas pirmizrāde notika  Tokijā. Latvijas kinoteātros filmu sāka izrādīt kopš . Filma tika nominēta Amerikas Kinoakadēmijas balvai kategorijā "Labākie vizuālie efekti".

Šajā filmā Galaktikas sargiem ir jāizglābj kosmoss, kamēr Pīters Kvills uzzina vairāk par savu tēvu.

Atsauces

Ārējās saites 
 

2017. gada filmas
ASV zinātniskās fantastikas filmas
Marvel Cinematic Universe
Melnā Pantera (filma)

"Melnā Pantera" () ir 2018. gada amerikāņu supervaroņu filma, kuras režisors un viens no scenārija autoriem ir Raiens Kūglers. Šī ir Marvel Cinematic Universe astoņpadsmitā daļa.

Galvenās lomas filmā atveido Čedviks Bouzmens, Letīcija Raita, Maikls B. Džordans, Lupita Ņono un Martins Frīmens. Filmas pirmizrāde notika  Dolby teātrī, Holivudā.

Filma tika nominēta septiņām Amerikas Kinoakadēmijas balvām, tajā skaitā nominācijā "Labākā filma", kļūstot par pirmo supervaroņu filmu vēsturē, kas nominēta šajā Kinoakadēmijas balvas nominācijā. "Melnā Pantera" ieguva trīs Amerikas Kinoakadēmijas balvas: "Labākie kostīmi", "Labākā oriģinālmūzika" un "Labākais mākslinieka darbs", kļūstot par pirmo Marvel Cinematic Universe filmu, kas ieguvusi Amerikas Kinoakadēmijas balvu. Šī ir 13. visu laiku ienesīgākā filma.

Šajā filmā paslēptas valsts Vakandas karalim jāstājas pretī savam sāncensim, kurš vēlas visā pasaulē uzsākt karu.

Atsauces

Ārējās saites 
 

2018. gada filmas
ASV zinātniskās fantastikas filmas
Marvel Cinematic Universe
Medņi (Rugāju pagasts)

Medņi ir ciems Rugāju novada Rugāju pagastā. Atrodas pagasta ziemeļu daļā 6 km no pagasta centra Rugājiem, 6 km no novada centra Rugājiem un 188 km no Rīgas.

Apdzīvotā vieta atrodas pie autoceļa P47.

Atsauces
Melnlīdumi

Melnlīdumi jeb Melnielīdumi () ir ciems Rugāju novada Rugāju pagastā. Atrodas pagasta ziemeļu daļā 7 km no pagasta centra Rugājiem, 7 km no novada centra Rugājiem un 189 km no Rīgas.

Apdzīvotā vieta atrodas pie autoceļa P47.

Atsauces
Aleksandrs Bojarskis

Aleksandrs Bojarskis (dzimis  Ļeņingradā, miris  Bulgārijā) bija Latvijas krievu aktieris. Lielāko savas aktiera karjeras laiku strādājis Latvijā, Rīgas Krievu teātrī.

Dzīvesgājums 
Dzimis 1938. gada 10. jūlijā Ļeņingradā. Viņa vecāki bija aktieri Sergejs Bojarskis un Elga Bojarska, dzimusi Krustiņsone. 
NKVD "Latviešu operācijas" laikā 1938. gadā viņa māti Elgu un vecomāti Emīliju Krustiņsoni arestēja un izsūtīja uz Vologdas apgabala Šangajevas sādžu. 
Aleksandra jaunākais pusbrālis bija krievu aktieris Mihails Bojarskis, abiem bija viens tēvs, bet dažādas mātes.

No 1947. gada Aleksandrs Bojarskis kopā ar māti Elgu dzīvoja Sočos, vēlāk pārcēlās pie vecāsmātes Emīlijas Krustiņsones uz Latviju. 1956. gadā pabeidza mācības vidusskolā Jelgavā un pārcēlās pie tēva uz Ļeņingradu, kur studēja A. Ostrovska vārdā nosauktajā Ļeņingradas teātra institūtā. Pēc teātra institūta absolvēšanas 1961. gadā strādāja par aktieri Ļeņingradas padomes vārdā nosauktajā teātrī un Puškina vārdā nosauktajā teātrī. 
1964. gadā atgriezās Latvijā, strādāja Rīgas Krievu teātrī. 

Miris 1980. gada 8. septembrī, 42 gadu vecumā, pēc viesizrādēm peldoties Bulgārijas kūrortā Zelta Smiltis (Златни пясъци) un noslīkstot sirdslēkmes dēļ. Apbedīts Rīgas Meža kapos.

Filmogrāfija 
Filmējās filmās "Laikmetu griežos", "Oļegs un Aina", "Šauj manā vietā", "Cielaviņas armija atkal cīnās" un "Peterss".

Atsauces

Ārējās saites 
 Aleksandrs Bojarskis filmas.lv
 

1938. gadā dzimušie
1980. gadā mirušie
Krievu aktieri
Latvijas aktieri
Rīgas Meža kapos apbedītie
InSight

InSight ir ASV Nacionālā aeronautikas un kosmosa administrācijas (NASA) nolaižamais aparāts, kas paredzēts Marsa iekšējās struktūras pētīšanai. Tas palaists 2018. gada 5. maijā. InSight uz Marsa virsmas nolaidās 2018. gada 26. novembrī.

Kosmisko aparātu izgatavoja Lockheed Martin Space Systems. Tam tika izmantotas tehnoloģijas no Phoenix Marsa nolaižamā aparāta.

Sākotnēji InSight bija paredzēts palaist 2016. gada martā. 2015. gada decembrī vakuuma testā tika atklāta sūce instrumentā SEIS; starts tika pārplānots uz 2018. gada maiju.

Lidojuma gaita 
InSight tika palaists  11:04 UTC ar nesējraķeti Atlas V/401 (lidojums AV-078) no Vandenberga Gaisa spēku bāzes starta laukuma SLC-3E. Kopā ar to palaisti arī kosmiskie aparāti MarCO A un MarCO B, kas paredzēti kā retranslatori InSight nolaišanās laikā; tie uz Marsu lidoja autonomi.

2018. gada 26. novembrī aptuveni 19:54 UTC InSight nolaižamais aparāts nolaidās uz Marsa virsmas kalnienē Elysium Planitia.

Atsauces

Ārējās saites 
 InSight NASA vietne 

Marsa izpēte
2018. gada NHL drafts

2018. gada NHL drafts bija 56. NHL drafts, kurš norisinājās 2018. gada 22. jūnijā Dalasā, ASV. Kopā tika draftēti 217 spēlētāji septiņās kārtās.

1. kārta

2. kārta

4. kārta

5. kārta 

2018. gads sportā
NHL drafts
Arsens Beglarjans

Arsens Beglarjans () ir Armēnijas futbolists, spēlē vārtsarga pozīcijā. Pašlaik (2019) Beglarjans pārstāv Armēnijas komandu Urartu un Armēnijas futbola izlasi.

Ārējās saites 

1993. gadā dzimušie
Armēnijas futbolisti
Armēnijas izlases futbolisti
FK Liepāja spēlētāji
FK Krasnodar spēlētāji
Krasnodaras novadā dzimušie
Elza Barūne

Elza Muraška-Barūne (dzimusi Sofija Barūne,  Jelgavā, mirusi  Rīgā) bija latviešu aktrise.

Pēc ģimnāzijas beigšanas sākusi skatuves gaitas 1927. gadā Jelgavas Latviešu teātrī kā koriste. Aktiermākslas prasmi apguvusi darba procesā pie režisoriem Jāņa Kļavas, Žaņa Kopštāla un Jurija Jurovska. No trīsdesmito gadu beigām bija viena no ievērojamākām Jelgavas teātra aktrisēm. Pēc Jelgavas Drāmas teātra slēgšanas 1953. gadā pāriet uz Valmieras Drāmas teātri, kurā nostrādā līdz 1968. gadam. 

1955. gadā nosaukta par Latvijas PSR Nopelniem bagāto skatuves mākslinieci, bet 1969. gadā - par Latvijas PSR Tautas skatuves mākslinieci. 1971. gadā saņēmusi Bertas Rūmnieces balvu.

Filmējusies filmās "Laikmetu griežos", "Kārkli pelēkie zied" (1961), "Nauris" (1957) un "Uz jauno krastu" (1955).

Bijusi precējusies ar aktieri Pēteri Murašku.

Apbedīta 13. decembrī Jelgavas Zanderu kapos.

Atsauces 

1909. gadā dzimušie
1974. gadā mirušie
Latviešu teātra aktieri
Viljams Kārlsons

Viljams Kārlsons (; dzimis ) ir zviedru hokejists, centra uzbrucējs. Pašlaik (2019) Kārlsons spēlē NHL kluba Vegasas "Golden Knights" sastāvā.

Spēlētāja karjera 
Juniora vecumā Kārlsons spēlēja HC Arlanda un VIK Västerås HK komandu sistēmās. 2010.—11. gada sezonā debitēja VIK Västerås HK pieaugušo komandā Allsvenskan līgā. Nākamajā sezonā ar 45 punktiem bija komandas otrs rezultatīvākais spēlētājs. 2012.—13. gada sezonu aizvadīja Zviedrijas hokeja līgas kluba HV 71 sastāvā, sezonas noslēgumā tiekot atzīts par līgas labāko debitantu.

2014.—15. gada sezonā uzbrucējs debitēja NHL kluba Anahaimas "Ducks" sastāvā, taču jau novembrī tika nosūtīts uz AHL. 2015. gada martā hokejists tika aizmainīts uz Kolumbusas "Blue Jackets". Tās rindās Kārlsonam 2015.—16. gada sezonā izdevās nostiprināties, taču ar īpašu rezultativitāti viņš neizcēlās. 2017. gada vasarā līgas paplašināšanās draftā Kārlsonu izvēlējās jaunizveidotā Vegasas "Golden Knights" komanda. Nākamajā sezonā ar 78 punktiem Kārlsons bija komandas rezultatīvākais spēlētājs, kopā ar "Golden Knights" sasniedzot Stenlija kausa finālsēriju.

Ārējās saites 

1993. gadā dzimušie
Zviedrijas hokejisti
Anahaimas "Ducks" spēlētāji
Kolumbusas "Blue Jackets" spēlētāji
Vegasas "Golden Knights" spēlētāji
Mudīte Šneidere

Mudīte Šneidere (dzimusi ) ir latviešu aktrise un rakstniece.

1955. gadā absolvējusi Latvijas Valsts konservatorijas Teātra fakultāti un kļuvusi par Dailes teātra aktrisi. Teātrī nostrādājusi līdz 1995. gadam un pievērsusies rakstniecībai. Sarakstījusi grāmatas par sevi, Ēvaldu Valteru, Eduardu Smiļģi, Antru Liedskalniņu.

Atsauces 

1934. gadā dzimušie
Latviešu teātra aktieri
Dailes teātra aktieri
Latviešu rakstnieki
Halks (filma)

"Halks" () ir 2003. gada amerikāņu supervaroņu filma, kuras režisors ir Ans Lī. Filma ir balstīta uz Marvel Comics tāda paša nosaukuma tēlu.

Galvenās lomas filmā atveido Ēriks Bana, Dženifere Konelija, Sems Eliots, Džoss Lūkass un Niks Nolte. Filmas pirmizrāde notika .

Filmas galvenais varonis ir Brūss Baners, kurš pēc negadījuma laboratorijā saistībā ar gamma starojumu ir spējīgs pārvērsties zaļā briesmonī Halkā katru reizi, kad viņš ir dusmīgs. Filmā tiek parādīta Halka izcelsme laikā, kad viņu vajā ASV militārie spēki un Brūss Baners nonāk konfliktā ar savu tēvu.

Atsauces

Ārējās saites 

2003. gada filmas
ASV zinātniskās fantastikas filmas
Universal Pictures filmas
Vīri melnā 3

"Vīri melnā 3" () ir 2012. gada amerikāņu zinātniskās fantastikas filma, kuras režisors ir Barijs Sonerfīlds. Filma ir balstīta uz Marvel Comics tāda paša nosaukuma komiksiem. Filma ir turpinājums 1997. gada filmai "Vīri Melnā" un 2002. gada filmai "Vīri melnā II".

Galvenās lomas filmā atveido Vills Smits, Tomijs Lī Džonss, Alise Īva, Emma Tompsone, Džošs Brolins un Nikola Šercingere. Filmas pirmizrāde notika  Berlīnē.

Filmā sens Aģenta K ienaidnieks izbēg no cietuma ar mērķi atgriezties laikā un nogalināt jaunāku Aģenta K versiju, lai nežēlīga citplanētiešu rase varētu uzbrukt Zemei. Tas liek atgriezties laikā Aģentam J, lai viņš spētu izglābt gan Aģentu K, gan pasauli.

Atsauces

Ārējās saites 

2012. gada filmas
ASV zinātniskās fantastikas filmas
Vīri melnā
Vīri melnā II

"Vīri melnā II" () ir 2002. gada amerikāņu zinātniskās fantastikas filma, kuras režisors ir Barijs Sonerfīlds. Filma ir balstīta uz Marvel Comics tāda paša nosaukuma komiksiem. Filma ir turpinājums 1997. gada filmai "Vīri melnā". 2012. gadā filmai tika izdots turpinājums Vīri melnā 3.

Galvenās lomas filmā atveido Vills Smits, Tomijs Lī Džonss, Lara Flinna Boila un Rips Torns. Filmas pirmizrāde notika .

Aģentam J nepieciešama palīdzība, lai izmeklētu citplanētieša slepkavību. Tāpēc viņam nepieciešams atrast Aģentu K un atjaunot viņam atmiņu.

Atsauces

Ārējās saites 

2002. gada filmas
ASV zinātniskās fantastikas filmas
Vīri melnā
Vīri melnā (filma)

"Vīri melnā" () ir 1997. gada amerikāņu zinātniskās fantastikas filma, kuras režisors ir Barijs Sonerfīlds. Filma ir balstīta uz Marvel Comics tāda paša nosaukuma komiksiem. Filmai ir divi turpinājumi: 2002. gada filma "Vīri melnā II" un 2012. gadā filma Vīri melnā 3.

Galvenās lomas filmā atveido Vills Smits, Tomijs Lī Džonss, Linda Fiorentino un Rips Torns. Filmas pirmizrāde notika .

Filmas galvenie varoņi ir divi slepenas organizācijas "Vīri melnā" aģenti, kuru uzdevums ir apzināt citu planētu dzīvības formas, kas dzīvo uz Zemes, un paslēpt tās no parastajiem cilvēkiem.

Atsauces

Ārējās saites 

1997. gada filmas
ASV zinātniskās fantastikas filmas
Vīri melnā
Kick-Ass 2: Jaunie supervaroņi 2

"Kick-Ass 2: Jaunie supervaroņi 2" () ir 2013. gada amerikāņu supervaroņu filma, kuras režisors ir Džefs Vadlovs. Filma ir balstīta uz Marvel Comics tāda paša nosaukuma tēlu.

Galvenās lomas filmā atveido Ārons Teilors-Džonsons, Hloja Greisa Moreca, Džims Kerijs un Donalds Feisons. Filmas pirmizrāde notika  Apvienotajā Karalistē.

Pēc notikumiem pirmajā filmā, arī citi cilvēki vēlas kļūt par maskētiem varoņiem. Tomēr pastāv arī ļaundaru grupa, kura vēlas atriebties un nogalināt Deivu Lizevski.

Atsauces

Ārējās saites 

2013. gada filmas
ASV zinātniskās fantastikas filmas
Universal Pictures filmas
Dedpūls

"Dedpūls" () ir 2016. gada amerikāņu supervaroņu filma, kuras režisors ir Tims Millers. Filma ir balstīta uz Marvel Comics tāda paša nosaukuma tēlu. Filmai 2018. gadā iznāca turpinājums "Dedpūls 2".

Galvenās lomas filmā atveido Raiens Renoldss, Morēna Bakarina, Eds Skreins, T.J. Millers un Džīna Karano. Filmas pirmizrāde notika  Parīzē.

Filmā Veids Vilsons saņem eksperimentālu ārstēšanu no vēža. Tā rezultātā viņš iegūst mutantiem līdzīgas spējas, kā arī rētainu izskatu. Pieņemot Dedpūla identitāti, Vilsons cenšas atrast vīru, kurš ir atbildīgs par viņa jauno izskatu un spējām.

Atsauces

Ārējās saites 

2016. gada filmas
ASV zinātniskās fantastikas filmas
X-cilvēki
Dedpūls 2

"Dedpūls 2" () ir 2018. gada amerikāņu supervaroņu filma, kuras režisors ir Deivids Leičs. Filma ir balstīta uz Marvel Comics tēlu ar tādu pašu nosaukumu. Filma ir turpinājums 2016. gada filmai "Dedpūls".

Galvenās lomas filmā atveido Raiens Renoldss, Morēna Bakarina, Džošs Brolins, T.J. Millers un Brianna Hildebranda. Filmas pirmizrāde notika  Londonā.

Filmā Dedpūls izveido komandu "X-FORCE", lai aizsargātu kādu jaunu mutantu.

Atsauces

Ārējās saites 

2018. gada filmas
ASV zinātniskās fantastikas filmas
X-cilvēki
Fantastiskais četrinieks un Sudraba sērfotājs

"Fantastiskais četrinieks un Sudraba sērfotājs" () ir 2007. gada amerikāņu supervaroņu filma, kuras režisors ir Tims Storijs. Filma ir balstīta uz Marvel Comics komiksiem. Filma ir turpinājums 2005. gada filmai "Fantastiskais četrinieks".

Galvenās lomas filmā atveido Kriss Evanss, Džesika Alba, Joans Grifids, Kerija Vašingtone, Džulians Makmahons un Maikls Čiklis. Filmas pasaules pirmizrāde notika  Londonā.

Sudraba sērfotājs nonāk uz Zemes, lai sagatavotu to iznīcināšanai. Fantastiskajam četriniekam ir jāatšķetina Sudraba sērfotāja noslēpums, kā arī jāaptur Doktors fon Dūms, kurš ir augšāmcēlies no mirušajiem.

Atsauces

Ārējās saites 

2007. gada filmas
ASV zinātniskās fantastikas filmas
Fantastiskais četrinieks (filma)

"Fantastiskais četrinieks" () ir 2005. gada amerikāņu supervaroņu filma, kuras režisors ir Tims Storijs. Filma ir balstīta uz Marvel Comics tāda paša nosaukuma komiksiem. 2007. gadā filmai iznāca turpinājums "Fantastiskais četrinieks un Sudraba sērfotājs".

Galvenās lomas filmā atveido Kriss Evanss, Džesika Alba, Joans Grifids, Kerija Vašingtone, Džulians Makmahons un Maikls Čiklis. Filmas pasaules pirmizrāde notika .

Filma ir par četru astronautu grupu, kura iegūst superspējas pēc kosmiskā starojuma iedarbības. Viņiem jauniegūtās spējas jāizmanto, lai stātos pretī savam ienaidniekam Doktoram fon Dūmam.

Atsauces

Ārējās saites 

2005. gada filmas
ASV zinātniskās fantastikas filmas
Fantastiskais četrinieks (2015. gada filma)

"Fantastiskais četrinieks" () ir 2015. gada ASV supervaroņu filma, kuras režisors ir Džošs Tranks. Filma ir balstīta uz Marvel Comics tāda paša nosaukuma tēlu. Šī filma ir rīmeiks 2005. gada filmai ar tādu pašu nosaukumu. Galvenās lomas filmā atveido Mailss Tellers, Keita Mara, Maikls B. Džordans, Džeimijs Bels, Tobijs Kebels un Tims Bleiks Nelsons. Filmas pirmizrāde notika  Ņujorkā.

Atsauces

Ārējās saites 

2015. gada filmas
ASV zinātniskās fantastikas filmas
Rīgas 64. vidusskola

Rīgas 64. vidusskola ir skola Purvciemā, kurā mācības notiek no 1. līdz 12. klasei. Tā atrodas Ūnijas ielā 93, bet sākumskolas klases atrodas Burtnieku ielā 34.

Izglītības programmas 
1.—9. klasēs realizē licencētu Vispārējo pamatizglītības programmu (kods 2101 11 11), bet 10.—12. klasēs realizē licencētu Vispārējās vidējās izglītības vispārizglītojošā virziena programmu (kods 3101 10 11).

Vēsture 
Skola dibināta 1971. gadā. 1973. gadā tajā atvēra klasi ar teātra novirzienu. 2010. gadā skola ieguva Draudzīgā aicinājuma balvu par sasniegumiem mācību olimpiādēs. To vadījuši direktori Egons Mauriņš (1971—1978), Edgars Krūmiņš (1978—1987), Dace Lāce (1987—2016) un Ernests Sviklis (kopš 2017. gada).

Ievērojami skolēni 
 Ivars Auziņš (1969), aktieris
 Andris Biedriņš (1986), basketbolists
 Uga Dumpis (1967), ārsts infektologs, LU profesors
 Ieva Florence-Vīksne (1992), aktrise
 Māris Gulbis (1971), jurists un politiķis
 Mārtiņš Gailītis (1982), mūziķis
 Rihards Jakovels (1988), aktieris
 Ināra Kolmane (1961), režisore un producente
 Normunds Naumanis (1962—2014), teātra un kino kritiķis
 Armands Reinfelds (1965—2021), aktieris
 Ligita Skujiņa (1958), aktrise
 Ivars Vanags (1966), aktieris

Atsauces 

Vidusskolas Rīgā
Maksi Gomess

Maksi Gomess (; dzimis ) ir Urugvajas futbolists, uzbrucējs, Urugvajas futbola izlases dalībnieks. Kopš 2022. gada spēlē Turcijas Superlīgas kluba Trabzonspor sastāvā.

Ārējās saites 

1996. gadā dzimušie
Urugvajas futbolisti
Urugvajas izlases futbolisti
2018. gada FIFA Pasaules kausa spēlētāji
Bigo "Celta" spēlētāji
Valencia CF spēlētāji
2022. gada FIFA Pasaules kausa spēlētāji
Giljermo Varela

Giljermo Varela (; dzimis ) ir Urugvajas futbolists, aizsargs, Urugvajas futbola izlases dalībnieks. Kopš 2020. gada spēlē Krievijas Premjerlīgas kluba Dynamo Moscow sastāvā, kas viņu īrē no København.

Sasniegumi 
Peñarol

 Urugvajas Pirmā divīzija: 2017, 2018
 Supercopa Uruguaya: 2018

København

 Dānijas Superlīga: 2018–19

Ārējās saites 

1993. gadā dzimušie
Urugvajas futbolisti
Urugvajas izlases futbolisti
2018. gada FIFA Pasaules kausa spēlētāji
Manchester United F.C. spēlētāji
Frankfurtes "Eintracht" spēlētāji
Montevideo dzimušie
2022. gada FIFA Pasaules kausa spēlētāji
Henriks Dalsgords

Henriks Dalsgords (; dzimis ) ir Dānijas futbolists, aizsargs, Dānijas futbola izlases dalībnieks. Kopš 2017. gada spēlē Anglijas čempionāta kluba Brentford F.C. sastāvā.

Sasniegumi 
AaB

 Dānijas Superlīga: 2013–14
 Dānijas kauss: 2013–14

Zulte Waregem

 Beļģijas kauss: 2016–17

Ārējās saites 

1989. gadā dzimušie
Dānijas futbolisti
Dānijas izlases futbolisti
2018. gada FIFA Pasaules kausa spēlētāji
Vidusjitlandes reģionā dzimušie
Daniels Arzani

Daniels Arzani (; dzimis ) ir Austrālijas futbolists, uzbrucējs, Austrālijas futbola izlases dalībnieks. Kopš 2021. gada spēlē Beļģijas kluba Lommel sastāvā.

Ārējās saites 

1999. gadā dzimušie
Austrālijas futbolisti
Austrālijas izlases futbolisti
2018. gada FIFA Pasaules kausa spēlētāji
Manchester City F.C. spēlētāji
Celtic F.C. spēlētāji
2020. gada vasaras olimpisko spēļu dalībnieki
Rēgu bruņinieks

"Rēgu bruņinieks" () ir 2007. gada amerikāņu supervaroņu filma, kuras režisors ir Marks Stīvens Džonsons. Filma ir balstīta uz Marvel Comics tēlu ar tādu pašu nosaukumu. 2012. gadā filmai iznāca turpinājums "Rēgu Bruņinieks: Atriebes Gars".

Galvenās lomas filmā atveido Nikolass Keidžs, Eva Mendesa, Rakels Alesi, Artūrs Eindžels, Vess Bentlijs, Pīters Fonda un Sems Eliots. Filmas pasaules pirmizrāde notika  Ukrainā.

Atsauces

Ārējās saites 

2007. gada filmas
ASV zinātniskās fantastikas filmas
Rēgu Bruņinieks: Atriebes Gars

"Rēgu bruņinieks: Atriebes Gars" () ir 2012. gada amerikāņu supervaroņu filma, kuras režisori ir Braiens Teilors un Marks Neveldine. Filma ir balstīta uz Marvel Comics tēlu ar tādu paša nosaukumu. Filma ir turpinājums 2007. gada filmai "Rēgu bruņinieks".

Galvenās lomas filmā atveido Nikolass Keidžs, Idriss Elba, Kristofers Lamberts, Violante Plasido un Džonijs Vitvorts. Filmas pasaules pirmizrāde notika  Teksasā.

Džonijs Bleizs, kurš slēpjas Austrumeiropā, tiek uzaicināts apstādināt pašu nelabo, kurš cenšas pieņemt cilvēka izskatu.

Atsauces

Ārējās saites 

2012. gada filmas
ASV zinātniskās fantastikas filmas
Pārgalvis (filma)

"Pārgalvis" () ir 2003. gada amerikāņu supervaroņu filma, kuras režisors ir Marks Stīvens Džonsons. Filma ir balstīta uz Marvel Comics tāda paša nosaukuma tēlu.

Galvenās lomas filmā atveido Bens Afleks, Dženifere Gārnere, Kolins Ferels, Maikls Klārks Dankans un Džons Favro. Filmas pirmizrāde notika .

Mets Mērdoks toksisko atkritumu ietekmes rezultātā ir zaudējis redzi, tomēr citas viņa sajūtas ir uzlabojušās. Mērdoks savas jaunās spējas izmanto, lai cīnītos ar noziedzību Ņujorkas ielās.

Atsauces

Ārējās saites 

2003. gada filmas
ASV zinātniskās fantastikas filmas
Elektra (filma)

"Elektra" () ir 2005. gada amerikāņu supervaroņu filma, kuras režisors ir Robs Boumans. Filma ir balstīta uz Marvel Comics tāda paša nosaukuma tēlu.

Galvenās lomas filmā atveido Dženifere Gārnere, Vils Jans Lī, Terenss Stamps un Gorans Višņičs. Filmas pirmizrāde notika .

Filmā kaujiniece Elektra gandrīz piedzīvo nāvi, kļūst par izsaukuma slepkavu un mēģina aizsargāt vientuļo tēvu un viņa meitu no pārdabisku slepkavu grupas.

Atsauces

Ārējās saites 

2005. gada filmas
ASV zinātniskās fantastikas filmas
Asmens (filma)

"Asmens" () ir 1998. gada ASV supervaroņu filma, kuras režisors ir Stīvens Noringtons. Filma ir balstīta uz Marvel Comics tāda paša nosaukuma tēlu. Filmai ir divi turpinājumi: 2002. gada filma "Asmens II" un 2004. gada filma "Asmens: Trīsvienība".

Galvenās lomas filmā atveido Veslijs Snaips, Stīvens Dorfs, Kriss Kristofersons, Donals Lags, Udo Kīrs un Kevins Patriks Vols. Filmas pasaules pirmizrāde notika .

Filma ir par Asmeni, cilvēku ar vampīra spējām, kurš aizsargā citus cilvēkus no vampīriem.

Atsauces

Ārējās saites 

1998. gada filmas
ASV zinātniskās fantastikas filmas
Asmens II

"Asmens II" () ir 2002. gada ASV supervaroņu filma, kuras režisors ir Stīvens Noringtons. Filma ir balstīta uz Marvel Comics tāda paša nosaukuma tēlu. Filma ir turpinājums 1998. gada filmai "Asmens". Filmai 2004. gadā iznāca turpinājums "Asmens: Trīsvienība".

Galvenās lomas filmā atveido Veslijs Snaips, Rons Pērlmans, Kriss Kristofersons, Leonora Varela, Normans Rīduss un Lūks Goss. Filmas pasaules pirmizrāde notika .

Filmā Asmeni sagaida cīņa ar spēcīgiem vampīriem — mutantiem, kuri vēlas iznīcināt gan visus vampīrus, gan visus cilvēkus.

Atsauces

Ārējās saites 

2002. gada filmas
ASV zinātniskās fantastikas filmas
Asmens: Trīsvienība

"Asmens: Trīsvienība" () ir 1998. gada amerikāņu supervaroņu filma, kuras režisors ir Stīvens Noringtons. Filma ir balstīta uz Marvel Comics tāda paša nosaukuma tēlu. Filmai ir turpinājums 1998. gada filmai "Asmens" un 2002. gada filmai "Asmens II".

Galvenās lomas filmā atveido Veslijs Snaips, Dominiks Pursels, Kriss Kristofersons, Džesika Bīla, Raiens Renoldss un Kalums Kīts Renī. Filmas pasaules pirmizrāde notika .

Filmā Asmenim, kuru meklē FIB, jāapvienojas ar slepenu grupu, lai stātos pretī Drakulam.

Atsauces

Ārējās saites 

2004. gada filmas
ASV zinātniskās fantastikas filmas
Soģis (2004. gada filma)

"Soģis" () ir 2004. gada ASV zinātniskās fantastikas filma, kuras režisors ir Džonatans Henslijs. Filma ir balstīta uz Marvel Comics tāda paša nosaukuma komiksiem.

Galvenās lomas filmā atveido Džons Travolta, Tomass Džeins, Vils Patons un Rojs Šneiders. Filmas pirmizrāde notika .

Filmā slepens FIB pārstāvis Frenks Kāsls kļūst par slepkavu, lai atriebtos korumpētam biznesmenim, kurš ir atbildīgs par Kāsla ģimenes noslepkavošanu.

Atsauces

Ārējās saites 

2004. gada filmas
ASV zinātniskās fantastikas filmas
Soģis: Kara zona

"Soģis: Kara zona" () ir 2004. gada ASV zinātniskās fantastikas filma, kuras režisors ir Leksi Aleksandrs. Filma ir balstīta uz Marvel Comics tāda paša nosaukuma komiksiem.

Galvenās lomas filmā atveido Rejs Stīvensons, Džūlija Venza, Dominiks Vests, Dags Hačisons un Veins Vests. Filmas pirmizrāde notika .

Atsauces

Ārējās saites 

2004. gada filmas
ASV zinātniskās fantastikas filmas
Kingsman: Slepenais dienests

"Kingsman: Slepenais dienests" () ir 2015. gada ASV-Lielbritānijas filma, kuras režisors ir Metjū Vons. Filma ir balstīta uz Marvel Comics komiksiem Kingsman. 2017. gadā filmai iznāca turpinājums "Kingsman: Zelta aplis".

Galvenās lomas filmā atveido Kolins Fērts, Semjuels Džeksons, Marks Strongs, Maikls Keins un Tarons Egertons. Filmas pirmizrāde notika  Teksasā.

Filmā spiegu organizācija piesaista Geriju Anvinu, lai cīnītos ar globāliem draudiem no tehnoloģiju ģēnija Ričmonda Valentaina.

Atsauces

Ārējās saites 

2015. gada filmas
Kingsman: Zelta aplis

"Kingsman: Zelta aplis" () ir 2017. gada amerikāņu-Lielbritānija filma, kuras režisors ir Metjū Vons. Filma ir balstīta uz Marvel Comics komiksiem "Kingsman". Filma ir turpinājums 2015. gada filmai "Kingsman: Slepenais dienests".

Galvenās lomas filmā atveido Kolins Fērts, Čenings Teitums, Marks Strongs, Halle Berija un Tarons Egertons. Filmas pirmizrāde notika  Londonā.

Filmā "Kingsman" dalībniekiem jāsadarbojas ar kolēģiem no ASV, lai apturētu Popiju Adamsu un viņas narkotiku karteli "Zelta aplis", kuri tur gūstā visu pasauli.

Atsauces

Ārējās saites 

2017. gada filmas
ASV zinātniskās fantastikas filmas
Apvienotās Karalistes zinātniskās fantastikas filmas
Rudā Sonja

"Rudā Sonja" () ir 1985. gada amerikāņu  filma, kuras režisors ir Ričards Fleišers. Filma ir balstīta uz Marvel Comics tēlu ar tādu pašu nosaukumu.

Galvenās lomas filmā atveido Arnolds Švarcenegers, Bridžita Nīlsena, Sandala Bergmane un Pols Smits. Filmas pirmizrāde notika .

Filmā Sonja, ruda kareive, dodas ceļā, lai atriebtos ļaunai karalienei, kuras karavīri nogalināja Sonjas ģimeni.

Atsauces

Ārējās saites 

1985. gada filmas
ASV zinātniskās fantastikas filmas